Emile Smith Rowe
Emile Smith Rowe (født d. 28. juli 2000) er en engelsk professionel fodboldspiller, som spiller for Premier League-klubben Arsenal og Englands landshold.

Klubkarriere

Arsenal 
Smith Rowe blev del af Arsenals ungdomsakademi som 10-årig i 2010. Han skrev i juli 2017 sin første professionelle kontrakt med klubben. Han gjorde sin debut for førsteholdet den 20. september 2018, og blev hermed den første spiller født i 2000'erne til at spille for Arsenal. Han blev også den første spiller født i 2000'erne til at score for klubben, da han scorede sit første mål for klubben den 4. oktober 2018. Han blev hermed også den næstyngste spiller til at score for Arsenal nogensinde, kun overgået af Alex Oxlade-Chamberlain i 2011.

Lejeaftaler 
Smith Rowe blev i januar 2019 udlejet til tyske RB Leipzig, men en skade begrænset hans spilletid markant i hans tid i Tyskland. Han blev igen udlejet i januar 2020, denne gang til Huddersfield Town.

Gennembrud 
Efter en meget ringe start på 2020-21 sæsonen for Arsenal, fik Smith Rowe sin change på førsteholdet, og imponerede stort i resten af sæsonen. Han skrev i juli 2021 en ny kontrakt med klubben, og overtog her nummer 10 trøjen, som var fri efter Mesut Özil havde forladt klubben.

Landsholdskarriere

Ungdomslandshold 
Smith Rowe har repræsenteret England på samtlige ungdomsniveauer. Han var del af Englands U/17-trup, som vandt U/17-verdensmesterskabet i 2017.

Landsholdskarriere 
Smith Rowe gjorde sin debut for Englands landhold den 12. november 2021.

Titler 
Arsenal
 FA Community Shield: 1 (2020)

England U/17

 U/17-Verdensmesterskabet: 1 (2017)

Kilder

Eksterne henvisninger 

Personer fra London
Fodboldspillere fra England
Fodboldlandsholdsspillere fra England
Fodboldspillere fra Arsenal F.C.
Fodboldspillere fra RB Leipzig
Fodboldspillere fra Huddersfield Town F.C.